
REPUBLIKA HRVATSKA
  DJEČJI VRTIĆ VINICA
Josipa Dumbovića 3, Marčan
42207 Vinica
OIB: 69170324883

KLASA: 601-02/26-07/31
URBROJ:2186-11-189-02-26-
Marčan, 05. listopada 2026. 


   ZAPISNIK
sa 46. sjednice Upravnog vijeća Dječjeg vrtića Vinica


Sjednica je održana u prostorijama Općine Vinica i započela je u 13:00 sati dana 05. listopada 2026. godine

Nazočno članovi Upravnog vijeća:
1. Ana Cvetko – iz reda osnivača
2. Monika Kovačić – iz reda osnivača
3. Dora Balent Turčin – iz reda osnivača 
4. Sanja Vuksan – iz reda odgojitelja
5. Andrijana Daljavec – iz reda roditelja

Sjednicu je otvorila i vodila predsjednica upravnog vijeća Ana Cvetko.
Utvrđeno je da postoji kvorum za pravovaljano odlučivanje te je predložen je slijedeći dnevni red: 

1. Usvajanje zapisnika sa 45. sjednice Upravnog vijeća Dječjeg vrtića Vinica
1. Prijedlog Pravilnika o jednostavnoj nabavi
1. Prijedlog Odluke o zaposlenju-spremačica
1. I. Izmjene i dopune financijskog plana Dječjeg vrtića Vinica za 2026. godinu
       a.)  Obrazloženje uz I. Izmjene i dopune financijskog plana Dječjeg vrtića Vinica za 2026. g.
1. Razno

Dnevni red je jednoglasno usvojen.



1.Usvajanje zapisnika sa 45. sjednice Upravnog vijeća Dječjeg vrtića Vinica
Nakon pročitanog zapisnika sa 45. sjednice Upravnog vijeća, predsjednica poziva nazočne članice da glasu o usvajanju Zapisnika, te konstatira da je Zapisnik prihvaćen jednoglasno.


2.Prijedlog Pravilnika o jednostavnoj nabavi
Razmotren je prijedlog Pravilnika o jednostavnoj nabavi Dječjeg vrtića Vinica. 

Nakon razmatranja prijedloga predsjednica poziva nazočne članice da glasu o usvajanju Prijedloga Pravilnika o jednostavnoj nabavi te konstatira da je prijedlog Pravilnika prihvaćen jednoglasno.

3.Prijedlog Odluke o zaposlenju-spremačica
Članica Upravnog vijeća izvijestila je nazočne da je na raspisani natječaj za radno mjesto spremačice pristiglo ukupno šest prijava kandidata, od kojih se pet kandidata odazvalo testiranju. Nakon provedenog natječajnog postupka i razmatranja rezultata testiranja, predlaže se donošenje Odluke o zaposlenju Marije Cestar na radno mjesto spremačice u Dječjem vrtiću Vinica.

Nakon razmatranja prijedloga, članovi Upravnog vijeća pristupili su glasovanju te jednoglasno usvojili predloženu Odluku o zaposlenju spremačice.

4.I. Izmjene i dopune financijskog plana Dječjeg vrtića Vinica za 2026. godinu
 a.)  Obrazloženje uz I. Izmjene i dopune financijskog plana Dječjeg vrtića Vinica za 2026.g.
Monika Kovačić objašnjava kako je u I. izmjenama i dopunama Financijskog plana Dječjeg vrtića Vinica za 2026. godinu ukupni prihodi poslovanja prema prvotnom Planu iznosili su 583.970,00 EUR, a I. izmjenama i dopunama smanjuju se za 31.903,04 EUR te iznose 552.066,96 EUR, od čega ukupni prihodi i primici iznose 530.208,11 EUR, a višak prihoda iz prethodnih godina 21.858,85 EUR. Ukupni rashodi i izdaci također su smanjeni s prvotno planiranih 583.970,00 EUR za 31.903,04 EUR te iznose 552.066,96 EUR.
U I. izmjenama i dopunama Financijskog plana Dječjeg vrtića Vinica za 2026. godinu izvršene su korekcije planiranih prihoda i rashoda sukladno procjeni ostvarenja do kraja proračunske godine.
Prihodi od tekućih pomoći iz državnog proračuna povećani su za 9.696,00 EUR, temeljem odobrenih sredstava Ministarstva znanosti, obrazovanja i mladih za programe predškole, integracije djece s teškoćama u razvoju i darovite djece. Prihodi od kamata smanjeni su za 9,89 EUR zbog prelaska na Jedinstveni račun Riznice, prihodi od participacije roditelja smanjeni su za 15.100,00 EUR zbog manjeg broja upisane djece, dok su prihodi od donacija smanjeni za 488,00 EUR zbog manjeg iznosa ostvarenih donacija.
Rashodi su usklađeni s procijenjenim potrebama i očekivanim izvršenjem do kraja godine. Kod rashoda za zaposlene smanjeni su rashodi za plaće za 25.130,00 EUR i doprinose za 4.500,00 EUR zbog rada dijela odgojiteljica s polovicom radnog vremena te zapošljavanja pomoćnih radnika, uz istodobno povećanje sredstava za ostala materijalna prava zaposlenika za 6.640,00 EUR.
Materijalni rashodi smanjeni su ukupno za 14.240,98 EUR, prvenstveno zbog usklađivanja planiranih sredstava s aktualnim cijenama na tržištu i stvarnim potrebama. Unutar navedene skupine povećana su sredstva za sitni inventar za 1.722,00 EUR radi nabave potrebnih uređaja i inventara. Rashodi za usluge smanjeni su za 7.884,00 EUR, među ostalim zbog odgode pojedinih planiranih zahvata tekućeg i investicijskog održavanja za 4.300,00 EUR, dok su sredstva za usluge vođenja i ažuriranja internetske stranice Vrtića povećana za 1.600,00 EUR.
Ostali rashodi poslovanja povećani su za 968,00 EUR zbog većeg broja održanih sjednica Upravnog vijeća, za što su sredstva povećana za 300,00 EUR, te dodatnih potreba vezanih uz ostvareno drugo mjesto Dječjeg vrtića Vinica u izboru za najbolji vrtić, zbog čega su sredstva za reprezentaciju povećana za 500,00 EUR. Financijski rashodi smanjeni su za 935,06 EUR zbog prelaska na Jedinstveni račun Riznice i prestanka troškova bankarskih usluga.
Rashodi za nabavu nefinancijske imovine povećani su za 7.063,00 EUR. Povećanje se odnosi na ulaganje u ogradu terase novog dijela Vrtića u iznosu od 3.813,00 EUR, nabavu profesionalnog štednjaka i perilice posuđa za kuhinju u iznosu od 3.150,00 EUR te nabavu stolova i klupa za uređenje vanjskog prostora u iznosu od 3.100,00 EUR. Istodobno su sredstva za računalnu opremu smanjena za 3.000,00 EUR, sukladno stvarnim potrebama nabave.
Predloženim izmjenama i dopunama Financijski plan usklađuje se s aktualnim potrebama poslovanja i realnom procjenom prihoda i rashoda do kraja 2026. godine.

Nakon iznesenog obrazloženja, predsjednica poziva nazočne članice da glasuju o I. Izmjenama i dopunama financijskog plana Dječjeg vrtića Vinica za 2026. godinu, te konstatira da si izmjene prihvaćene jednoglasno.

5.Razno

Članica Upravnog vijeća Sanja Vuksan izvijestila je nazočne o održanoj proslavi rođendana Dječjeg vrtića Vinica, koja je protekla u veselom i razigranom ozračju pod temom „Lude frizure“. Tom su prigodom za djecu organizirane raznovrsne sportske i zabavne aktivnosti, a posebno oduševljenje izazvala je rođendanska torta. Istaknula je kako su djeca s velikim veseljem sudjelovala u svim aktivnostima te izrazila zadovoljstvo. Također članica je najavila pripreme za nadolazeće obilježavanje Dana kruha i Martinja, koja će se organizirati u okviru odgojno-obrazovnih aktivnosti Dječjeg vrtića Vinica.


Budući da više nije bilo informacija, a dnevni red za današnju sjednicu je iscrpljen, predsjednica Upravnog vijeća zaključuje rad 46. sjednice Upravnog vijeća Dječjeg vrtića Vinica u 13:19 sati.




                                                                                                                     Dječji vrtić Vinica
Zapisničarka:                                                                                      Predsjednica Upravnog vijeća 
Dora Balent Turčin	           Ana Cvetko, mag.iur

